stanford-oval/wikipedia huggingface dataset:
Tuileries
Puisto historian näyttämönä

Samana vuonna kuin Montgolfierin veljekset, mutta heidän jälkeensä, kehitti ranskalainen fyysikko Jacques Charles ilmaa kevyemmällä kaasulla täytettävän lentopallon. Sen ensimmäinen miehitetty lento lähti 1. joulukuuta 1783 Tuileries'n puistosta. Kaksi tuntia kestäneellä lennolla oli keksijän mukana matkustaja, Nicolas Robert, sekä tieteellisiä instrumentteja. Tapauksesta muistuttava laatta sijaitsee puiston sisäänkäynnin oikealla puolella.
Ranskan suuren vallankumouksen aikana puutarhassa nähtiin useita valtakuntaa liikuttaneita suuria tapauksia. Kuninkaallisen perheen palattua vartioituun huoneistoonsa Tuileries'ssä yleisö pääsi puistoon enää vain iltapäivisin. Kruununperijälle järjestettiin leikkipaikka joenrantaterassille, ja siellä nähtiin kävelyillään myös kuningatar Marie Antoinette. Puiston pohjoislaidalla sijainnut entinen ratsastushalli eli niin sanottu maneesin sali (Salle du Manège) toimi kansalliskokouksen istuntopaikkana.
18. syyskuuta 1791 puiston koko keskikäytävä ja Champs-Élysées oli valaistu suurin valaistuin pyramidein uuden perustuslain kunniaksi. Tuileries’n palatsin valtauksen yhteydessä 10. elokuuta 1792 kuninkaallinen perhe joutui pakenemaan ja kuninkaan henkivartiokaartin jäseniä ajettiin takaa pitkin puiston käytäviä.
Vallankumous kansallisti niin palatsin kuin puistonkin, joka avattiin uudelleen yleisölle. Sinne istutettiin paljon puita ja pensasaluille istutettiin kukkia, joiden valinnassa otettiin huomioon myös niiden tuoksu. Puisto toimi edelleen myös seremonioiden näyttämönä. Kun vallankumous oli hylännyt perinteisen uskonnon, pyöreää vesiallasta käytettiin Korkeimman olennon seremoniassa 8. kesäkuuta 1794. Sinne oli sijoitettu kuvia, jotka esittivät muun muassa Ateismia, Kunnianhimoa, Itsekkyyttä, Epäjärjestystä ja Epäsopua. Maximilien de Robespierre sytytti ne palamaan huutojen ja suosionosoitusten myrskyssä. Kulkue lähti sitten kohti Mars-aukiota. Kahta kuukautta myöhemmin, 10. elokuuta, sama allas vastaanotti Jean-Jacques Rousseaun arkun, joka olisi jo kerran haudattu, mutta oli nyt tähdin koristeltuun kankaaseen kiedottuna matkalla kansakunnan sankareiden hautapaikkaan Panthéoniin.
Vuonna 1900 puistossa käytiin kesäolympialaisten keihäskilpailu ja saman vuoden maailmannäyttelyn yhteydessä siellä järjestettiin jättimäinen juhla-ateria 22 000 kunnanjohtajalle.
Puisto nykyään

Puistoa on viimeksi uudistettu Louvren palatsin uudistustöiden yhteydessä 1990-luvulla. Silloin uusittiin paljon puita ja tehtiin lasten leikkialueita. Samoin puistoon sijoitettiin lukuisia moderneja patsaita metsäisille alueille. Klassisia patsaita on restauroitu ja niistä kallisarvoisimmat on sijoitettu säiltä ja saasteilta turvaan Louvren tiloihin. Niiden sijalle puistoon on alkuperäisistä tehty uusia valoksia.
Kaikkialla puistossa on runsaasti tuoleja, jotka ovat vapaasti kaikkien puiston vieraiden käytössä. Puistossa vain muutaman askelen päässä Rue de Rivolilta on aikoinaan Concorde-aukiolla sijainnut maailmanpyörä. Puiston koillisnurkassa, Feuilletants-terassin länsipäässä on modernin taiteen ja valokuvien museo Galerie du Jeu de Paume. Museo toimii palloiluhalliksi valmistuneessa rakennuksessa, jossa pelattiin Napoléon III:n aikana vanhaa pallopeliä nimeltä jeu de paume, josta museo on saanut nimensä. Peliä pidetään tenniksen alkumuotona.
Tuileries'n puisto 1600-luvun lopulla
Yksi Tuileries'n puutarhan patsaista on Aimé Millet'n teos Cassandra hakee Pallaksen suojelusta vuodelta 1877.
Historiallinen pallomatka matkustajien kera lähti Tuileries'n puistosta vuonna 1783. Pallon rakenne oli sama kuin nykyisinkin. Lentokaasuna käytettiin vetyä. Piirros: Jacques Charles Luftshiff.

Maailmanpyörä on vain muutaman askelen päässä kuululta ostoskadulta.
USS Luzon (PG-47)

| USS Luzon |
| --- | --- |
 USS Luzon

Aluksen vaiheet
Rakentaja:  Kiangnan Dock and Engineering Works, Shanghai
Kölinlasku:  20. marraskuuta 1926
Laskettu vesille:  12. syyskuuta 1927
Palveluskäyttöön:  1. kesäkuuta 1928
Tekniset tiedot
Uppouma:  500 t
Pituus:  64,24 m
Leveys:  9,45 m
Syväys:  1,83 m
Nopeus:  16 solmua
Miehistöä:  80
Aseistus
Aseistus:  2 × 3″ tykkiä 10 × .30″ konekivääriä
USS Luzon (runkonumero PG-47) oli Yhdysvaltain laivaston Kiinan asemalla palvellut tykkivene.
Valmistus

Alus tilattiin yhtenä kuudesta tykkiveneestä Kiangnan Dock and Engineering Worksiltä Shanghaista korvaamaan Jangtsella partioineet alukset. Sen köli laskettiin 20. marraskuuta 1926 ja alus laskettiin vesille 12. syyskuuta 1927 kumminaan komentaja Andrew F. Carterin tytär neiti Mary C. Carter. Alus otettiin palvelukseen 1. kesäkuuta 1928.
Palvelus

Alus sijoitettiin palvelukseen otettaessa Jangtsella partioivien alusten lippulaivaksi. Se luokiteltiin 15. kesäkuuta 1928 uudelleen yhdessä kahdeksan muun Jangtselle sijoitetun aluksen kanssa, jolloin sen runkonumeroksi tuli PR-7. Elokuussa 1937 japanilaisten hyökätessä Shanghaihin alus evakuoi Yhdysvaltain lähetystön Chongqingiin.
Joulukuussa 1938 alus vapautti risteilijä USS Augustan Shanghain vartioaluksen tehtävästä. Alus oli Shanghaissa lukuun ottamatta lyhyitä käyntejä Nankingissa, Wuhussa ja muissa Jangtsen satamissa aina 29. marraskuuta 1941 saakka, jolloin alus lähti Filippiineille.
Alus saapui Manilaan 30. joulukuuta aloittaen partioinnin Filippiineillä. Se tuki Bataanin ja Corregidorin puolustusta japanilaisten hyökättyä alueelle. Corrgidorin ja Manilanlahden linnakkeiden antauduttua aluksen miehistö upotti aluksensa 6. toukokuuta 1942 Manilanlahteen. Se poistettiin alusluettelosta 8. toukokuuta.
Japanilaiset nostivat hylyn ja se liitettiin keisarillisen Japanin laivastoon nimellä Karatsu. Yhdysvaltain laivaston sukellusvene USS Narwhal upotti aluksen 3. maaliskuuta 1944.
Wilho Siukonen

Wilho Julius Siukonen (12. syyskuuta 1885 Valkeala – 16. huhtikuuta 1941 Rauma) oli suomalainen säveltäjä, musiikkipedagogi ja kuoronjohtaja.
Henkilöhistoria

Siukosen vanhemmat olivat director cantus Herman Siukonen ja Fredrika Helin ja puoliso vuodesta 1928 Inga Margaretha Wallin. Siukosen veljentytär oli viulisti ja pianisti, filosofian maisteri Leena Siukonen (Siukonen-Penttilä, 1924–1994), joka toimi vuosina 1953–1990 Sibelius-Akatemian viulunsoiton opettajana (vuodesta 1969 viulumusiikin lehtorina). Leena Siukonen voitti ensimmäisen Maj Lind -pianokilpailun vuonna 1945. Hänen sisariaan olivat sellisti Varpu Siirala (o.s. Siukonen, 1925–2017) ja pianisti Inkeri Siukonen (1927–2014), jotka ovat myös toimineet Sibelius-Akatemian lehtoreina. Sisarukset muodostivat ulkomaillakin esiintyneen kamarimusiikkiyhtye Trio Siukosen. Varpu Siiralan pojanpoika on pianisti Antti Siirala. Inkeri Siukosen puoliso vuosina 1956–1977 oli pianisti, vuoden 1948 Maj Lind -pianokilpailun voittaja Kauko Kuosma.
Siukonen valmistui filosofian kandidaatiksi vuonna 1911 ja kanttoriurkuriksi vuonna 1913 sekä väitteli filosofian tohtoriksi 1935. Hän teki useita opintomatkoja Saksaan ja kahdesti Yhdysvaltoihin. Työskenneltyään aluksi oppikoulunopettajana Kouvolassa ja Toijalassa Siukonen toimi Sortavalan seminaarin lehtorina 1917–1935 ja Rauman seminaarin johtajana vuodesta 1935.  Toimiessaan Suomen Musiikinopettajain Liiton johtotehtävissä (puheenjohtajana vuosina 1932–1936) Siukonen osallistui merkittävästi koulujen musiikinopetuksen kehittämiseen. Lisäksi hän oli Sortavalassa vuonna 1935 järjestettyjen Kalevalan riemuvuoden yleisten laulu- ja soittojuhlien ylitoimitsija. Siukosella oli useita muitakin musiikkialan luottamustehtäviä.  Väitöskirjassaan Siukonen osoitti, että vastoin silloisia yleisiä käsityksiä koululaisten laulutaito oli Suomessa huomattavasti heikompi kuin esimerkiksi Ruotsissa, Virossa ja Saksassa. Hän piti 1920-luvulla kaksi sävellyskonserttia Sortavalassa (1923) ja Viipurissa. Siukonen toimi myös useiden kuorojen johtajana ja musiikkikriitikkona.
Tuotanto > Teoksia

Siukonen julkaisi tutkimuksia ja pedagogisia teoksia sekä musiikkiopin oppikirjoja ja laulukirjoja:
Musiikkioppi, 1922
Kansakoulun musiikkioppi, 1923
Laulunopetus, sen edellytykset, keinot ja päämäärät, 1924
Kansanopiston laulukirja, 1928
Laulun opetusoppi, 1929
Laulukirja. Kodin ja koulun lauluja', 1929 (22. p. 1968)
Laulukirjan säestykset, 1930
Koululasten laulukyvystä, 1935 (väitöskirja)
Nuorten laulukirja, 1941
Uuden maailman koulu. Matkahuomioita Amerikan koululaitoksesta, 1946
Tuotanto > Sävellyksiä ja sovituksia

Siukonen sävelsi muun muassa kantaatteja sekä kuoro- ja yksinlauluja. Sävellystyönsä ohella hän laati kuorosovituksia muiden säveltäjien teoksista:
Musiikki Topeliuksen näytelmään Pudonnut kenkä ja Eino Leinon näytelmään Tuonelan joutsen
Kantaatti Lauri Kristian Relanderin kotiinpaluun kunniaksi
Kantaatit Ristiritari (1923), Ulapan matkaajat ja Maan kylvö (1934)
Yli 30 kuorosävellystä
Noin 10 yksinlaulua
Lasten- ja joululauluja
Musiikkia voimistelujuhliin 1930, 1934 ja 1938
Sovituksia kuten Sibeliuksen Tulen synty sekakuorolle ja Haydnin oratorio Luominen naiskuorolle
Aiheesta muualla

Suomi ei olekaan "laulun laaja kotimaa" väitti lehtori Vilho Siukonen tohtorinväitöstilaisuudessaan, Laatokka, 02.02.1935, nro 14, s. 1, Kansalliskirjaston digitaaliset aineistot
Wilho Siukonen : New Yorkin näköpiiristä, Helsingin Sanomat, 13.11.1938, nro 307, s. 34, Kansalliskirjaston digitaaliset aineistot
Wilho Siukonen : Musiikkikirje New Yorkista, Helsingin Sanomat, 04.12.1938, nro 328, s. 36, Kansalliskirjaston digitaaliset aineistot
Wilho Siukonen : Yhdysvaltain koululaitoksesta, Helsingin Sanomat, 05.03.1939, nro 62, s. 36, Kansalliskirjaston digitaaliset aineistot
Wladimir Schohin

Wladimir Schohin, Asetelma ikkunalaudalla, 1907. Suomen valokuvataiteen museo / AFK:n kokoelma.
Wladimir Schohin (1862–1934) oli suomalainen kauppias ja autochrome-värivalokuvistaan tunnettu valokuvaaja.
Schohin toimi kauppiaana Helsingissä ja hänellä oli kauppatalo Unioninkadun ja Pohjoisen Makasiinikadun kulmassa. Valokuvausta harrastanut Schohin oli jäsenenä helsinkiläisessä ruotsinkielisessä Amatörfotografklubben (AFK) -valokuvausyhdistyksessä, joka oli perustettu 1889. Hänen valokuviaan palkittiin valokuvakilpailuissa ja näyttelyissä. Hänet palkittiin ensimmäisen kerran vuonna 1900 Fotografiamatörklubbenin vuosikilpailussa ja vuonna 1903 hän sai ensimmäisen palkinnon Ateneumissa pidetyssä yleisessä valokuvanäyttelyssä. Schohin pyrki kuvissaan harmoniaan ja käytti muun muassa kuvien vedostuksessa jalopainomenetelmiä. Hän kykeni myös hankkimaan kalliista autochrome-levyjä ja otti jo 1900-luvun alussa värikuvia. AFK osti Schohinin kuoltua 1934 106 Schohinin väripositiivia omiin kokoelmiinsa.
Yoshihiro Natsuka

| Henkilötiedot |
| --- | --- | --- |
Syntymäaika: 7. lokakuuta 1969 (ikä 55)
Syntymäpaikka: Funabashi, Japani
Pelipaikka: Puolustaja
Seurat
| Vuodet | Seura | O (M) |
| 1988-1998 1999-2001 | Bellmare Hiratsuka Consadole Sapporo |  |
Maajoukkue
| 1994-1995 | Japani | 11 (1) |
Yoshihiro Natsuka (jap. 名塚 善寛; s. 7. lokakuuta 1969 Funabashi, Japani) on japanilainen entinen jalkapalloilija.
Jalkapallomaajoukkue

Yoshihiro Natsuka edusti Japanin maajoukkuetta vuosina 1994-1995. Hän on osallistunut mm. Kuningas Fahdin cupin 1995.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1994 | 9 | 1 |
| 1995 | 2 | 0 |
| Yhteensä | 11 | 1 |
Aiheesta muualla

National Football Teams
Japan National Football Team Database
Japanin joukkue – Kuningas Fahdin cup 1995
1 Matsunaga |
2 Natsuka |
3 Tsunami |
4 Ihara |
5 Hashiratani |
6 Moriyasu |
7 Horiike |
8 Kitazawa |
9 T. Yamaguchi |
10 Ramos |
11 Miura |
12 Kikuchi |
13 Hasegawa |
14 Isogai |
15 M. Yamaguchi |
16 Fukuda |
17 Soma |
18 Yanagimoto |
19 Okano |
20 Kojima |
Valmentaja Kamo
William Tanui

| Mitalit> Maa:   Kenia.Miesten yleisurheilu. Olympialaiset  | Mitalit> Maa:   Kenia.Miesten yleisurheilu. Olympialaiset  | Mitalit> Maa:   Kenia.Miesten yleisurheilu. Olympialaiset  | Maa:   Kenia> Miesten yleisurheilu. |
| --- | --- | --- | --- |
|  Kultaa | Barcelona 1992 | 800 m |  |
William Kiptarus Tanui (s. 22. helmikuuta 1964 Kemeloi, Kenia) on kalenjin-heimoon kuuluva kenialainen entinen keskimatkojen juoksija ja 800 metrin juoksun olympiavoittaja 1992 Barcelonassa.
Tanui nousi huipulle suhteellisen kypsällä iällä, voitettuaan Kenian karsinnat 1 500 metrillä vuoden 1990 Kansainyhteisön kisoihin. Itse Kansainyhteisön kisoissa Uuden-Seelannin Aucklandissa hän sijoittui kuudennelle sijalle. Samana vuonna hän voitti Kairossa 800 metrillä Afrikan mestaruuden. 1991 sisäratojen MM-kisoissa Sevillassa hän juoksi 800 metrin finaalissa ensimmäisenä maaliin, mutta hylättiin ratarikon vuoksi.
Vuonna 1992 Barcelonassa järjestetyissä kesäolympialaisissa Tanui saavutti uransa suurimman saavutuksen, 800 metrin olympiavoiton. Loppukilpailussa hän peittosi niukasti maanmiehensä Nixon Kiprotichin. 1993 MM-kisoissa Stuttgartissa hän sijoittui samalla matkalla seitsemänneksi.
Uransa loppupuolella Tanui keskittyi enemmälti 1 500 metrille. 1996 Atlantan olympialaisissa hän sijoittui matkalla lopputuloksissa viidenneksi. 1997 Pariisin sisäratojen MM-kisoissa hän sijoittui pronssille ja 1999 MM-kisoissa Maebashissa neljänneksi.
Tribes: Ascend

| Tribes Ascend |
| --- | --- |
Kehittäjä:  Hi-Rez Studios
Julkaisija:  Hi-Rez Studios
Jakelija:  Steam
Pelisarja:  Tribes
Pelimoottori:  Unreal Engine 3
Julkaistu:  2012
Lajityyppi:  ensimmäisen persoonan ammuntapeli
Pelimuoto:  moninpeli, yksinpeli (ei yksinpelikampanjaa, mutta yksinpeli mahdollinen)
Ikäluokitus:  11+
Alusta:  Windows
Jakelumuoto:  Digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK : 
Tribes: Ascend on Hi-Rez Studiosin kehittämä ilmainen ensimmäisen persoonan ammuntapeli. Pelin valmisti Hi-Rez Studios. Se julkaistiin vuonna 2012.
Pelaaminen

Muiden Tribes-pelien tapaan pelissä voi hiihtää ja käyttää rakettireppua, mikä on yksi pelin ominaisista piirteistä. Alas mäkeä hiihdetään ja ylös mennään rakettirepulla. Kun nämä kaksi asiaa yhdistää, pelaaja voi liikkua äärimmäisen nopeasti. Peli on erittäin vaikea, koska nopeasti liikkuviin pelaajiin on hyvin vaikea osua. Tribes Ascend on suunniteltu miltei pelkästään nettipeliksi, eikä siinä ole yksinpelikampanjaa.
Pelimuodot

Pelissä on seitsemän eri pelimuotoa.
Tutorial eli harjoitus pelimuodossa pelaaja voi hioa taitojansa kuntoon, ilman että muut pelaajat häiritsevät.
Team Deadmatch pelimuodossa on kaksi joukkuetta. Se joukkue kumpi saa enemmän tappoja, voittaa. Peliin ilmestyy myös lippu ja se kumpi joukkue pitää lippua hallussaan, saa kaksinkertaiset pisteet.
Rabbit on kaikki vastaan kaikki hippaleikki. Se kuka pitää lippua kauiten voittaa. Pelin voi tosin voittaa myös tappamalla paljon muita pelaajia.
Arena pelimuodossa on kaksi joukkuetta vastakkain, pienessä areenan kokoisessa tasossa. Molemmilla joukkueilla on 25 elämää. Aina kun joku kuolee, joukkueen elämät vähenevät. Kun joukkueen elämät ovat loppu, he saavat vielä yhden yrityksen, mutta tuolloin jos joku joukkueen pelaajista kuolee, hän ei enää synny uudelleen. Toinen joukkueista häviää kun kukaan joukkueen pelaajista ei pysty enää uudelleensyntymään.
Capture and Hold on pelitila, jossa on kaksi joukkuetta vastakkain. Se joukkue voittaa, kumpi pitää enemmän maamerkkejä hallussaan.
Capture the Flag on kaikista suosituin ja kaikista pelatuin pelimuoto. Tässä pelimuodossa on kaksi joukkuetta vastakkain. Molemmilla joukkueilla on lippu, sekä generaattori. Tehtävänä on tuhota vihollisen generaattori ja ryöstää heidän lippunsa, samalla puolustaen omaa tukikohtaa. Myös ajoneuvot ovat käytössä tässä pelimuodossa.
Capture the Flag Blitz on samantapainen kuin capture the flag, mutta lipun olinpaikka vaihtuu aina sitä mukaa mitä enemmän pisteitä toinen joukkue saa.
Hahmoluokat > Light "Kevyt"

Pathfinder on nopea hahmo, joka on tarkoitettu sekä hyökkäämiseen, että puolustamiseen.
Sentinel on tarkka-ampujahahmo, joka on hyvä puolustamisessa.
Infiltrator on pääasiassa hyökkäämiseen tarkoitettu hahmo, joka voi muuttua näkymättömäksi.
Hahmoluokat > Medium "Keskiluokka"

Soldier on sekä hyökkäämiseen että puolustukseen tarkoitettu perushahmo.
Technician korjaa laitteita nopeammin kuin muut. Hän voi asentaa light-turretteja tappamaan vihollisen puolestaan. Hahmo on tarkoitettu puolustamiseen.
Raider on hyökkäämiseen tarkoitettu hahmo.
Hahmoluokat > Heavy "Raskas"

Juggernaut käyttää kranaatinheitintä ja räjähtäviä ammuksia ampuvaa "Spinfusor"-asetta. Hahmo on tarkoitettu hyökkäämiseen.
Doombringer on raskas puolustaja. Hahmo on tarkoitettu tukikohdan, etenkin lipun puolustamiseen.
Brute on ahtaisiin tiloihin tarkoitettu hahmo, joka sopii sekä hyökkäämiseen että puolustamiseen.
Hahmoluokat > Beta-version hahmoluokat

Ranger on soliderin tapainen hahmoluokka, mutta soveltuu paremmin hyökkäämiseen.
Jumper on pathfinderin tapainen hahmoluokka. Jumper on hieman hitaampi, mutta pystyy lentämään korkeammalle.
Scrambler on sentinelin ja raiderin yhdistelmä. Hahmoluokalla pystyy helposti tuhoamaan vihollisten puolustuksen.
Wraith on periaatteessa sama kuin sentinel.
Ajoneuvot

Crav Cycle, eli moottoripyörä on ajoneuvo, jonka avulla raskaat pelaajat voivat liikkua nopeammin. Moottoripyörään  mahtuu istumaan kaksi pelaajaa ja toinen pelaajista voi kantaa lippua mukanaan.
Beowulf on panssarivaunu. Liikkuu hitaasti, mutta tekee äärimmäisen tappavaa vahinkoa. Tankkiin mahtuu kaksi pelaajaa, toinen voi ampua tankiin sijoitetulla konekiväärillä.
Shrike on lentävä alus. Shrikellä on erittäin kätevää tuhota beowulf tankkeja ja sillä on myös kätevää saalistaa pathfindereitä, jotka yrittävät ryöstää lippuja.
Ajoneuvot > Alpha version ajoneuvot

Havoc on lentävä alus, jolla voi pommittaa vihollisten tukikohtaa. Alukseen mahtuu myös paljon muitakin pelaajia.
Herc on samantapainen tankki kuin beowulf, mutta herc on paljon isompi ja sinne mahtuu enemmän matkustajia. Herc tekee myös paljon enemmän vahinkoa. Tosin herc on paljon hitaampi
Aiheesta muualla

https://account.hirezstudios.com/tribesascend/ (Arkistoitu – Internet Archive)
http://tribes.wikia.com/wiki/Tribes:_Ascend
http://www.hirezstudios.com/hirezwp/ (Arkistoitu – Internet Archive)
Yves Maria Monot

Yves Maria Monot (s. 29. toukokuuta 1944 Pont-l'Abbé) on ranskalainen Kongon tasavallassa toimiva roomalaiskatolinen piispa. Hän liittyi spiritaaneihin vuonna 1963.
Gabriel Auguste François Marty vihki Monot'n diakoniksi vuonna 1972, ja pappisvihkimyksensä Monot sai saman vuoden heinäkuun 9. päivänä Jean-Baptiste Victor Fauret'lta. 14. kesäkuuta 2008 Monot sai nimityksen Ouesson hiippakunnan johtoon, ja hänet vihittiin piispaksi 7. syyskuuta. Pääkonsekraattorina toimi Ivan Dias, jota avustivat Louis Portella Mbuyu ja Clément Joseph Marie Raymond Guillon.
Yves Lacoste

Yves Lacoste (1972)
Yves Lacoste (s. 7. syyskuuta 1929) on ranskalainen maantieteilijä, joka kuuluu poliittisen maantieteen merkittävimpiin tutkijoihin. Hän syntyi Fèsissä, Marokossa.
Lacoste perusti vuonna 1976 Hérodote-lehden. Hänen julkaisemiensa kirjojen joukossa on Dictionnaire de géographie (1993).
Université Paris VIII:n professorina toimineelle Lacostelle on myönnetty vuoden 2000 Vautrin Ludin kansainvälinen maantiedepalkinto.
Wladimir Kuwschinoff

Wladimir Kuwschinoff (26. tammikuuta 1858 Turku – 18. heinäkuuta 1915 Turku) oli venäläistaustainen Turussa vaikuttanut kauppias ja kauppaneuvos.
Kuwschinoffin vanhemmat olivat kauppias Ivan (Volja) Kuwschinoff nuorempi (k. 1868) ja Alexandra Perhinski. Kuwschinoffin maaorjataustainen suku oli kotoisin Jaroslavlin kuvernementista ja suvun jäseniä tuli Suomeen alun perin muonittamaan Lappeenrannan linnoituksen venäläistä varusväkeä. Osa Lappeenrannan ja Savonlinnan venäläisistä kauppiaista, heidän joukossaan Kuwschinoffin isoisä Ivan Kuwschinoff vanhempi, siirtyi muonittajiksi Ahvenanmaalle Skarpansin taajamaan kun Bomarsundin linnoitusta alettiin rakentaa. Kuwschinoffin isä Ivan Kuwschinoff nuorempi muutti kauppiaaksi Turkuun, mutta hänen liikkeensä kaatui talousvaikeuksiin suurten nälkävuosien aikana ja hän kuoli Wladimirin ollessa vasta kymmenvuotias.
Wladimir Kuwschinoff meni 12-vuotiaana oppiin turkulaisen kauppiaan John. Lindqvistin luo ja vuonna 1875 hän meni työhön kauppias C. A. Doepelin liikkeeseen. Tämä liike erikoistui siemen- ja lannoitekauppaan ja Kuwschinoff toimi liikkeessä myöhemmin konttoristina. Vuonna 1894 hän perusti Turkuun oman tukkuliikkeen, joka erikoistui viljan, siementen ja lannoitteiden kauppaan. Liike vei Suomesta kauraa ulkomaille ja toi maahan Saksasta ja Yhdysvalloista vehnä- ja ruisjauhoa. Kuwschinoff oli vuonna 1897 perustetun turkulaisen Höyrylaiva Oy Bore -varustamon osakkaana ja tilintarkastajana ja hän toimi Kansallis-Osake-Pankin Turun konttorin valvojana. Kuwschinoff sai kauppaneuvoksen arvon 1908.
Vuonna 1909 Kuwschinoff rakennutti Turkuun Maariankadun varrelle arkkitehti Stefan Michailowin suunnitteleman jugendtyylisen liiketalon. Talon pihalla sijainneessa varastorakennuksissa sijaitsi tiettävästi Turun ensimmäinen tavarahissi, jolla siirrettiin jauhosäkkejä. Hän lahjoitti Turun ortodoksiselle seurakunnalle varoja vuonna 1905 valmistuneen pappilan rakentamiseen ja hän tuki myös Turun venäläistä kansakoulua sekä kansakoulukeittiöitä Turussa, Kaarinassa ja Maariassa. Kuwschinoff oli jonkin aikaa Turun kaupunginvaltuuston jäsenenä. Kuwschinoffin kuoltua hänen liiketalonsa siirtyi 1919 perustetun, turkulaiskauppiaiden omistaman Vähittäiskauppiaiden Oy:n omistukseen. Talossa toimi myöhemmin Heikki Tirkkosen kahvipaahtimo, jossa paahdettiin VeeKoo-merkkistä kahvia.
Wladimir Kuwschinoff oli naimisissa vuodesta 1901 Hammarlandissa toimineen kauppiaan Petter Sittkoffin lesken Adèle Josefina Sittkoffin (entinen Winter) kanssa. Heidän poikansa agrologi Valdemar Kuwschinoff (1907–1957) oli maanviljelijänä Karunan kunnassa sijainneella Leiskun tilalla.
Unruly Child (albumi)

| Unruly Child Unruly Child |
| --- | --- | --- |

Studioalbumin tiedot
 Julkaistu: huhtikuussa 1992
 Formaatti: studioalbumi
 Tuottaja(t): Beau Hill
 Tyylilaji: hard rock
 Levy-yhtiö: Interscope Records
Unruly Child muut julkaisut
|   | Unruly Child 1992 | Waiting for the Sun 1998 |
Unruly Child on yhdysvaltalaisen hard rock -yhtye Unruly Childin debyyttialbumi vuodelta 1992.
Kappaleet

On the Rise – 4.45 (säv./san. Mark Free/Bruce Gowdy)
Take Me Down Nasty – 4.25 (säv./san. Bruce Gowdy/Guy Allison)
Who Cries Now – 4.18 (säv./san. Mark Free/Bruce Gowdy/Guy Allison)
To Be Your Everything – 5.26 (säv./san. Mark Free/Bruce Gowdy/Guy Allison)
Tunnel of Love – 4.21 (säv./san. Mark Free/Bruce Gowdy/Guy Allison)
When Love Is Gone – 4.05 (säv./san. Mark Free/Bruce Gowdy/Guy Allison/Beau Hill)
Lay Down Your Arms – 4.21 (säv./san. Mark Free/Bruce Gowdy/Guy Allison)
Is it Over – 4.41 (säv./san. Bruce Gowdy/Guy Allison)
Wind Me Up – 4.00 (säv./san. Mark Free/Guy Allison)
Let's Talk About Love – 4.51 (säv./san. Bruce Gowdy/Guy Allison)
Criminal – 3.58 (säv./san. Mark Free)
Long Hair Woman – 6.01 (säv./san. Bruce Gowdy/Guy Allison)
Kokoonpano

Mark Free – laulu
Bruce Gowdy – kitara
Larry Antonino – basso
Jay Schellen – rummut
Guy Allison – kosketinsoittimet
Tšekin Extraliga -kausi 2018–2019

| Tšekin Extraliga -kausi 2018–2019 |
| --- | --- |
Laji:  jääkiekko
Maa:   Tšekki
Joukkueiden määrä:  14 (+2 karsintasarjassa)
Runkosarjan voittaja:  Bílí Tygři Liberec
Mestari:  HC Oceláři Třinec
Toinen sija:  Bílí Tygři Liberec
Nousseet joukkueet:  Rytíři Kladno
Pudonneet joukkueet:  Piráti Chomutov
Alempi sarjataso:  1. česká hokejová liga
  ← 2017-18 :  2019-20 → 
Tšekin Extraliga -kausi 2018–2019 pelattiin 14 joukkueen voimin. Kauden runkosarja päättyi Bílí Tygři Liberecin voittoon, mutta pudotuspelien jälkeen joukkue sijoittui lopulta toiseksi hävittyään finaaleissa HC Oceláři Třinecille otteluvoitoin 4-2.
Kauden päätteeksi Rytíři Kladno nousi takaisin Extraligaan, Piráti Chomutov taas tippui sarjatasoa alemmas.